ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 27ης Μαΐου 1997 σχετικά με την πρακτική εφαρμογή της σύμβασης του Δουβλίνου (97/C 191/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΑΠΟΔΕΧΕΤΑΙ την ακόλουθη προσθήκη στις κατευθυντήριες γραμμές που εγκρίθηκαν στις 11 και 12 Ιουνίου 1992 από τους αρμόδιους για θέματα μετανάστευσης υπουργούς στη Λισσαβώνα για την εφαρμογή της σύμβασης του Δουβλίνου:

«Προθεσμία απάντησης σε αίτηση ανάληψης ευθύνης

Το κράτος μέλος στο οποίο υποβάλλεται αίτηση ανάληψης ευθύνης θα πρέπει να καταβάλλει κάθε δυνατή προσπάθεια για να απαντήσει εντός ενός μηνός κατ' ανώτατο όριο από την ημερομηνία παραλαβής της αίτησης.

Σε περιπτώσεις που παρουσιάζουν ιδιαίτερες δυσκολίες, το κράτος μέλος στο οποίο υποβάλλεται η αίτηση μπορεί επίσης, πριν από την παρέλευση την προθεσμίας του ενός μηνός, να υποβάλει προσωρινή απάντηση αναφέροντας της προθεσμία εντός της οποίας θα μπορέσει να δώσει οριστική απάντηση. Η τελευταία αυτή προθεσμία θα πρέπει να είναι όσο το δυνατόν βραχύτερη και δεν μπορεί σε καμία περίπτωση να υπερβαίνει την προσθεσμία των τριών μηνών από την ημερομηνία παραλαβής της αίτησης όπως ορίζεται στο άρθρο 11 παράγραφος 4 της σύμβασης του Δουβλίνου.

Στην περίπτωση κατά την οποία το υποβάλλον την αίτηση κράτος μέλος λαμβάνει αρνητική απάντηση εντός της προθεσμίας του ενός μηνός, διατηρεί το δικαίωμα να αμφισβητήσει αυτή την απάντηση, εντός ενός μηνός από την ημερομηνία της παραλαβής της, εφόσον διαθέτει νέα και σημαντικά στοιχεία που απέκτησε μετά την ημερομηνία παραλαβής της αίτησης και το οποία θεμελιώνουν την ευθύνη του κράτους μέλους στο οποίο υποβλήθηκε η αίτηση, το οποίο οφείλει να απαντήσει το συντομότερο δυνατόν.

Οι επιπτώσεις της απόφασης αυτής στην πράξη αξιολογούνται ένα έτος αργότερα από την επιτροπή του άρθρου 18, οπότε και εξετάζεται κατά πόσον η προθεσμία ενός μηνός μπορεί να αποτελέσει ανώτατο χρονικό όριο.

Διαδικασία επείγουσας ανάγκης

Σε περίπτωση που υποβάλλεται σε κράτος μέλος αίτηση ασύλου κατόπιν άρνησης εισόδου ή διαμονής, σύλληψης λόγω παράνομης διαμονής ή κατόπιν κοινοποίησης ή εκτέλεσης μέτρου απομάκρυνσης, το εν λόγω κράτος μέλος θα πρέπει να υποβάλει σχετική κοινοποίηση άνευ καθυστέρησης προς το κράτος μέλος που θεωρείται υπεύθυνο 7 στην κοινοποίηση αυτή θα πρέπει να αναφέρει τους πραγματικούς και τους νομικούς λόγους για τους οποίους απαιτείται σύντομη απάντηση, καθώς και τις προθεσμίες εντός των οποίων ζητείται να δοθεί αυτή η απάντηση. Το κράτος μέλος θα πρέπει να προσπαθήσει να απαντήσει εντός των ζητηθεισών προθεσμιών. Σε περίπτωση που αυτό δεν είναι δυνατόν, θα πρέπει να ενημερώσει το υποβάλλον την αίτηση κράτος μέλος, το συντομότερο δυνατόν.»,

ΑΠΟΔΕΧΕΤΑΙ, περαιτέρω, την ακόλουθη προσθήκη στα συμπεράσματα σχετικά με τη μεταγωγή αιτούντων άσυλο δυνάμει της σύμβασης του Δουβλίνου, όπως εγκρίθηκε απο τους αρμόδιους για θέματα μετανάστευσης υπουργούς στις 30 Νοεμβρίου και 1 Δεκεμβρίου 1992 στο Λονδίνο:

«Σε περίπτωση κατά την οποία η μεταγωγή του αιτούντος άσυλο πρέπει να αναβληθεί λόγω εξαιρετικών περιστάσεων, π.χ. ασθένειας, εγκυμοσύνης, κράτησης στα πλαίσια ποινικής δίωξης κ.λπ., και δεν μπορεί κατόπιν τούτου να διενεργηθεί εντός της τακτής προθεσμίας του ενός μηνός, τα ενδιαφερόμενα κράτη μέλη θα πρέπει να ορίσουν από κοινού, κατά περίπτωση, την προθεσμία εντός της οποίας θα διενεργηθεί η μεταγωγή.

Στην περίπτωση κατά την οποία ο αιτών άσυλο προσπαθεί να αποφύγει την εκτέλεση της μεταγωγής, καθιστώντας την αδύνατη, δεν έχει σημασία από την άποψη της ευθύνης αν ο αιτών άσυλο εξαφανίσθηκε πριν από ή μετά την τυπική αποδοχή της ευθύνης. Εάν ο αιτών άσυλο εντοπιστεί εκ των υστέρων, τα ενδιαφερόμενα κράτη μέλη θα πρέπει να διαβουλευθούν δεόντως, και να ορίσουν από κοινού, κατά περίπτωση, την προθεσμία εντός της οποίας θα διενεργηθεί η μεταγωγή.

Τα ενδιαφερόμενα κράτη μέλη αλληλοενημερώνονται το συντομότερο δυνατόν εάν γνωρίζουν ότι πρόκειται για μία από τις περιπτώσεις αυτές. Στις δύο προαναφερόμενες περιπτώσεις, το κράτος μέλος το οποίο είναι υπεύθυνο για την εξέταση της αίτησης παροχής ασύλου δυνάμει της σύμβασης του Δουβλίνου παραμένει υπεύθυνο για να αναλάβει ή να αποδεχθεί εκ νέου τον αιτούντα άσυλο, με την επιφύλαξη του άρθρου 10 παράγραφοι 2, 3 και 4 της σύμβασης.»,

ΑΠΟΔΕΧΕΤΑΙ επίσης την ακόλουθη προσθήκη στο κείμενο περί αποδεικτικών μέσων στα πλαίσια της σύμβασης του Δουβλίνου, όπως εγκρίθηκε από το Συμβούλιο στις 20 Ιουνίου 1994 (ΕΕ αριθ. C 274 της 19. 9. 1996, σ. 35-41):

«Με την επιφύλαξη των διατάξεων της Επίσημης Εφημερίδας αριθ. C 274 της 19. 9. 1996, σ. 35-41, περί αποδεικτικών μέσων, είναι δυνατόν, σε μεμονωμένες περιπτώσεις, να είναι αποδεκτή η ευθύνη για την εξέταση αίτησης ασύλου βάσει συνεκτικής, επαρκώς λεπτομερούς και επαληθεύσιμης δήλωσης του αιτούντος άσυλο.»,

Λαμβάνοντας υπόψη την ανταλλαγή πληροφοριών που αναφέρεται στο άρθρο 14 παράγραφος 1 και στο άρθρο 15 παράγραφος 1 της σύμβασης του Δουβλίνου και την ανάγκη πρόσβασης, σε διαρθρωτική βάση, σε στατιστικά στοιχεία σχετικά με την πρακτική εφαρμογή της σύμβασης του Δουβλίνου,

Διαπιστώνοντας ότι το άρθρο 15 παράγραφος 1 της σύμβασης του Δουβλίνου δεν προβλέπει προθεσμία απάντησης εντός της οποίας τα κράτη μέλη οφείλουν να εξατάζουν τις αιτήσεις παροχής πληροφοριών άλλων κρατών μελών,

ΣΥΜΦΩΝΕΙ να καθιερώσει την ανταλλαγή στατιστικών πληροφοριών ανά τρίμηνο σχετικά με την πρακτική εφαρμογή της σύμβασης του Δουβλίνου, βάσει των πινάκων που παρατίθενται στα παραρτήματα,

ΑΠΟΔΕΧΕΤΑΙ επίσης ότι το κράτος μέλος στο οποίο υποβάλλεται αίτηση κατά την έννοια του άρθρου 15 θα πρέπει να καταβάλλει κάθε δυνατή προσπάθεια να απαντήσει στην αίτηση αυτή ει δυνατόν αμέσως και οπωσδήποτε εντός ενός μηνός.